CELEX: E2010J0005
Language: el
Date: 2010-12-17 00:00:00
Title: Απόφαση του Δικαστηρίου, της 17ης Δεκεμβρίου 2010 , στην υπόθεση E-5/10 — Dr Joachim Kottke κατά Präsidial Anstalt and Sweetyle Stiftung (Εγγυοδοσία για τα δικαστικά έξοδα ενώπιον εθνικών δικαστηρίων — Διάκριση — άρθρο 4 ΕΟΧ — Αιτιολόγηση)

|

Απόφαση του Δικαστηρίου, της 17ης Δεκεμβρίου 2010 , στην υπόθεση E-5/10 — Dr Joachim Kottke κατά Präsidial Anstalt and Sweetyle Stiftung (Εγγυοδοσία για τα δικαστικά έξοδα ενώπιον εθνικών δικαστηρίων — Διάκριση — άρθρο 4 ΕΟΧ — Αιτιολόγηση)  

Επίσημη Εφημερίδα αριθ. C 148 της 19/05/2011 σ. 0006 - 0006

		Απόφαση του Δικαστηρίουτης 17ης Δεκεμβρίου 2010στην υπόθεση E-5/10Dr Joachim Kottke κατά Präsidial Anstalt and Sweetyle Stiftung(Εγγυοδοσία για τα δικαστικά έξοδα ενώπιον εθνικών δικαστηρίων — Διάκριση — άρθρο 4 ΕΟΧ — Αιτιολόγηση)2011/C 148/06Στην υπόθεση E-5/10 μεταξύ Dr Joachim Kottke και Präsidial Anstalt and Sweetyle Stiftung — ΑΙΤΗΣΗ στο Δικαστήριο βάσει του άρθρου 34 της συμφωνίας μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου από το Fürstliches Obergericht (εφετείο του Πριγκιπάτου), Λιχτενστάιν, σχετικά με την ερμηνεία του άρθρου 4 της συμφωνίας για τον Ευρωπαϊκό Οικονομικό Χώρο, το Δικαστήριο, αποτελούμενο από τον Carl Baudenbacher, πρόεδρο, τον Örlygsson και τον Henrik Bull (δικαστή — εισηγητή), δικαστές, εξέδωσε απόφαση στις 17 Δεκεμβρίου 2010, το διατακτικό της οποίας έχει ως εξής:1) Διάταξη εθνικού δικαίου σύμφωνα με την οποία, στο πλαίσιο αστικών διαφορών, αλλοδαποί ενάγοντες πρέπει να συστήσουν εγγύηση για δικαστικά έξοδα, ενώ οι ημεδαποί ενάγοντες δεν υποχρεούνται να συστήσουν τέτοιου είδους εγγύηση, συνεπάγεται έμμεση διάκριση κατά την έννοια του άρθρου 4 ΕΟΧ.2) Για να αιτιολογηθεί η διάκριση αυτή με βάση στόχους δημόσιου συμφέροντος, η διάταξη στο πλαίσιο του εθνικού δικαίου πρέπει να είναι απαραίτητη και όχι υπερβολική με σκοπό την επίτευξη αυτών των στόχων.3) Η προϋπόθεση αυτή δεν πληρούται, όταν το κράτος στο οποίο διαμένει ο ενάγων επιτρέπει την εκτέλεση της επιδίκασης των δικαστικών εξόδων, είτε με βάση τις υποχρεώσεις που απορρέουν από τη συνθήκη είτε μονομερώς.4) Επίσης, και σε άλλες περιπτώσεις μπορεί να μην απαιτηθεί σύσταση εγγύησης όταν αυτό πλήττει δυσανάλογα τα συμφέροντα αλλοδαπού ενάγοντος και το δικαίωμά του να κινήσει δικαστική διαδικασία. Συγκεκριμένα, αυτό σημαίνει ότι μπορεί να μην απαιτηθεί εγγύηση για ποσό δυσανάλογο με τις δαπάνες που ενδέχεται να πραγματοποιηθούν από τον εναγόμενο ή για υπερβολικά υψηλό ποσό ή για ποσό το οποίο πρέπει να συσταθεί εντός πολύ σύντομης χρονικής περιόδου. Η μορφή της απαιτούμενης εγγύησης, η κατάσταση που οδηγεί στην επιβολή της και το κατά πόσον ο ενάγων δικαιούται ή όχι νομικής συνδρομής συνιστούν επίσης σημαντικούς παράγοντες.5) Εναπόκειται στο εθνικό δικαστήριο να αποφασίσει στη συγκεκριμένη περίπτωση κατά πόσο συντρέχουν οι προϋποθέσεις για αιτιολόγηση.--------------------------------------------------